3 November: God het ‘n ooreenkoms met jou. – Jan van der Watt - www.bybelkennis.co.za
by Mitch Kalp · Published 03/11/2017 · Updated 31/10/2017
Heb 8:1-13 (fokus 8:7-13)
Oor baie dinge in die lewe kan jy self besluit, maar die besluit oor jou finale toekoms lê nie by jou nie, maar by God. Hy is die Een wat eendag oor alles finaal sal moet besluit – ook oor jou!
Dit moet jou egter nie bang laat voel nie. God gee mense ŉ kans om deel van sy besluit te wees en dit direk te beïnvloed. Hy gaan selfs ‘n ooreenkoms met ons daaroor aan. In 8:10-12 lees ons van die ooreenkoms wat God met mense sluit – ŉ ooreenkoms wat Hy belowe Hy sal hou. As Hy oor jou toekoms moet besluit sal hy eerste kyk of jy daardie ooreenkoms onderteken en gehou het. Die ooreenkoms lees: “Ek sal vir hulle hulle God wees en hulle sal my mense wees” (8:10). God breek nooit ooreenkomste nie. As jy “God se mens” in jou hart en hande is, sal jy God se hart vir jou by die finale oordeel hoor klop en sy hande na jou toe uitgestrek sien.
Jy hoef dus nie onseker te wees oor jou toekoms nie. Jy moet net seker wees jy het die ooreenkoms met Hom geteken. Daardie ooreenkoms teken ons met die ink van ons geloof, gehoorsaamheid en toewyding aan God, ons ywer en liefde vir die Here. Sonder daardie ink, werk die ooreenkoms nie.
by Mitch Kalp · Published 13/07/2017 · Last modified 11/07/2017
Laaste 7 Dae: 6,030
Laaste 30 Dae: 22,437
Laaste 365 Dae: 334,586